armvectores/hy_wikipedia_2023 huggingface dataset:
Երրորդ փորոք

Երրորդ փորոքը կաթնասունների ուղեղի խոռոչներից մեկն է, որը լցված է ուղեղ-ողնուղեղային հեղուկող և հաղորդակցվում է այլ խոռոչների հետ։ Այն կազմում է երկու տեսաթմբերի միջև ընկած տարածությունը և լցված է ուղեղ-ողնուղեղային հեղուկով։
Այն գտնվում է մեջտեղում՝ ձախ և աջ կողմնային փորոքների միջև։ Երրորդ փորոքի միջով անցնում է միջտեսաթմբային կպուկը, որը պարունակում է երկու տեսաթմբերը իրար միացնող նեյրոններ և աքսոններ։


== Կառուցվածք ==
Երրորդ փորոքը նեղ, կողմնայնորեն լայնացած, ուղղանկյան տեսք ունեցող հատված է, որը լցված է ուղեղ-ողնուղեղային հեղուկով և պատված է էպենդիմայով։ Վերին առաջային անկյան մոտ այն միանում է կողմնային փորոքներին Մոնրոյան անցքով, իսկ հետին՝ պոչային անկյան մոտ վերածվում է ուղեղի ջրածորանի (Սիլվյան ջրածորան)։


== Ծանոթագրություններ ==
Վիրահայոց լեռներ

Վիրահայոց լեռներ, Աղզըբոյուք, Աղգիբեուկ, Աղզիրոյուք, Իրգինչաղ, Լալվարի լեռներ, Սոմեիխի լեռներ, Սամխեթի լհոնաշղթա, Սոմխեթի լեռներ, Սոմխետի լեռներ, Սոմկետիան մթս, Վիրաայոց լեռներ, Վրահայոց  լեռներ, լեռնաշղթա Հայաստանի Լոռու մարզում, Վրաստանի սահմանին։ Ընդհանուր ունի մոտ 73 կմ երկարություն։ Ամենաբարձր կետը Լալվար լեռն է՝ 2544 մ։
Տեղակայված է Փոքր Կովկասի լեռնային համակարգում։ Ջրբաժան է Խրամ և Դեբեդ գետերի միջև։ Միջին բարձրությունը 1800-2000 մ։ Վիրահայոց լեռներում կան պղնձի և բազմամետաղների հանքավայրեր։ Արևմտյան մասը ձգվում է մինչև Գայլեդրունք լեռնանցքը։


== Ծանոթագրություններ ==
Միրզա (այլ կիրառումներ)

Միրզա, կարող է վերաբերել՝

Միրզա - գյուղ Արևմտյան Հայաստանում, Էրզրումի վիլայեթի Քղիի գավառակում
Միրզա - գյուղակ և ձմեռանոց Արևմտյան Հայաստանում, Էրզրումի վիլայեթի Բայազետի գավառում
Լա Ալբի

Լա Ալբի (իսպ.՝ Albi, բասկ.՝ L'Albi, կատ.՝ L'Albi), մունիցիպալիտետ Իսպանիայում։ Գտնվում է Լիեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է՝ Գառիգես շրջանում։ Տարածքը կազմում է՝ 32,61 կմ2։ Բնակչությունը՝ 847 մարդ (2010 թվականի տվյալներով)։


== Արտաքին հղումներ ==
Página oficial del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Բերնի Թոփին

Բերնի Թոփին (անգլ.՝ Bernie Taupin, ամբողջական անունը՝ անգլ.՝ Bernard John Taupin (Բերնարդ Ջոն Թոփին), մայիսի 22, 1950(1950-05-22), Ruskington, North Kesteven, Լինքոլնշիր, Լինկոլնշիր, Անգլիա, Միացյալ Թագավորություն), անգլիացի բանաստեղծ, երգերի տեքստերի հեղինակ, Էլթոն Ջոնի երգերի տեքստերի հիմնական հեղինակը։


== Կենսագրություն և ստեղծագործական ուղի ==
1967 թվականին արձագանքել է NME ամսագրում տեղադրված հայտարարությանը, ինչի արդյունքում ընտրվել է երգչի հետ համագործակցելու համար։ Աշխատել է նրա հետ մինչև 1977 թվականը։ 1975 թվականին թողարկված «Captain Fantastic and the Brown Dirt Cowboy» ալբոմը նրանց երկուսի կողմից դիտարկվել է իբրև ինքնակենսագրական։ 1976 թվականին հրատարակել է «Նա, ով գրում է բառեր Էլթոն Ջոնի համար» ինքնակենսագրական գիրքը (անգլ.՝ The One Who Writes the Words for Elton John)։ 1977–1979 թվականներին Էլթոն Ջոնի և Բերնի Տոպինի համագործակցությունն ընդհատվել է, իսկ 1980 թվականին Տոպինը կրկին սկսել է ստեղծագործել Էլթոն Ջոնի համար, և 1982 թվականից համարվում է նրա հիմնական գործընկերն ու երգերի տեքստերի հեղինակը։ 2007 թվականին այդ ստեղծագործական միության քառասնամյակը նշանավորվել է «The Captain & the Kid» ալբոմի թողարկմամբ։
Թոփինը երբեմն համագործակցում է նաև այլ կատարողների հետ։ Նրան է, օրինակ, պատկանում Էլիս Քուփերի «From the Inside» (1978) ալբոմի երգերի տեքստերի հիմնական մասը։
2005 թվականին Սապատավոր լեռ ֆիլմի համար գրված «A Love That Will Never Grow Old» երգը, որի երաժշրության հեղինակը կոմպոզիտոր Գուստավո Սանտաոլալյան էր, իսկ տեքստի հեղինակը՝ Բերնի Տոպինը, արժանացել է Ոսկե գլոբուս մրցանակի։ 
2018 թվականին Տոպինի և Ջոնի համատեղ աշխատանքի արդյունքում ստեղծվել է երկու ինքնատիպ երգ «Շերլոկ Գնոմս» անիմացիոն ֆիլմի համար։ 2019 թվականին էկրան է բարձրացել «Ռոքեթմեն» ֆիլմը՝ Բերնի Տոպինի և Էլթոն Ջոնի հեղինակած «(I’m Gonna) Love Me Again» երգով։ Ֆիլմը պատմում է Բերնի Տոպինի (Ջեյմի Բել) և Էլթոն Ջոնի (Թերոն Էջերթոն)՝ 1970-ական և 1980-ական թվականների անձնական բարեկամության մասին։ Ավելի ուշ «(I’m Gonna) Love Me Again» երգի համար նրանք արժանացել են «Օսկար» մրցանակի՝ Լավագույն երգ անվանակարգում։ Դա եղել է Բերնի Տոպինի՝ Օսկարի առաջին նոմինացիան և առաջին հաղթանակը ողջ կարիերայի ընթացքում։ 
1980-ական թվականներին Տոպինն ամուսնացել է ամերիկացի դերասանուհի և մոդել Ռենե Ռուսսոյի քրոջ՝ Թոնիի հետ։ Քույրերը նկարահանվել են բեք վոկալիստուհիների դերում Տոպինի՝ «Citizen Jane» սինգլի համար նկարահանված տեսահոլովակում։


== Ծանոթագրություններ ==


== Արտաքին հղումներ ==
Elton John, Taron Egerton - (I'm Gonna) Love Me Again
Грани таланта Берни Топина
Ահաբեկչություն Թունիսում (2019)

Ահաբեկչական գործողություն Թունիսում, տեղի է ունեցել 2019 թվականի հունիսի 27-ին, երբ երկու մահապարտ ահաբեկիչներ ինքնապայթեցում են կատարել Թունիսի երկու շրջաններում, պայթյունի հետևանքով զոհվել է ոստիկանության սպա, վիրավորվել է 9 մարդ։ Նույն օրն ավելի ուշ հարձակման պատասխանատվությունը ստանձնել էր Իսլամական պետություն ծայրահեղական ահաբեկչական կազմակերպությունը։ Հարձակումը տեղի է ունեցել Թունիսի նախագահ Բեջի Քաիդ Էս Սեբսիի հոսպիտալացման օրը, որը գտնվում էր ծայրահեղ ծանր վիճակում։ Բացի այդ, հարձակումը տեղի է ունեցել Սուսի երկու հյուրանոցներում զանգվածային հրաձգության քառամյա տարելիցի հաջորդ օրը։ Հարձակումն այդպիսի երրորդ միջադեպն է եղել մեկ շաբաթում և տեղի է ունեցել տուրիստական սեզոնի ամենաթեժ պահին, երբ Թունիսը պատրաստվում էր աշնանային խորհրդարանական ընտրություններին։
Առաջին ինքնապայթեցումը տեղի է ունեցել Թունիսի Շառլ դը Գոլ փողոցում՝ Ֆրանսիայի դեսպանատան մոտ։ Հարձակման թիրախը ոստիկանական պարեկապահակետն էր. պայթյունը սպանել է մեկ սպայի և վիրավորել չորս հոգու, այդ թվում ևս մեկ սպայի և երեք քաղաքացիական անձանց։ Երկրորդ հարձակումը տեղի է ունեցել Թունիսի Ալ Կարջանի շրջանի ազգային գվարդիայի բազայի վրա։
Թունիսում Իսլամական պետության վերջին խոշոր ահաբեկչական հարձակումները, որոնք նախորդել էին հունիսի 27-ի հարձակումներին, տեղի են ունեցել 2015 թվականին (մարտին Բարդոյի ազգային թանգարանում ահաբեկչություն, հունիսին Սուսի զբոսաշրջային հանգստավայրի վրա հարձակում և նոյեմբերին նախագահական թիկնապահներով ավտոբուսի պայթյուն) և 2018 թվականին (մահապարտ-ահաբեկչի ինքնապայթեցման հետևանքով վիրավորվել են հանրապետության մայրաքաղաքի 15 խաղաղ բնակիչներ)։
Ահաբեկչությունից հետո՝ 2019 թվականի հուլիսի 5-ին, Թունիսի վարչապետ Յուսեֆ Շահեդը, վկայակոչելով անվտանգության նկատառումները, արգելել է նիկաբ կրել պետական հաստատություններում՝ արգելքի անհապաղ ուժի մեջ մտնելով։ Որոշումը, որի մասին հաղորդվել է պետական զանգվածային լրատվության միջոցներում, ընդունվել է երկրում անվտանգության բարձր միջոցառումների ռեժիմի ժամանակաշրջանում։


== Ծանոթագրություններ ==
Լիտևո

Լիտևո (ռուս.՝ Лытьево), գյուղ Ռուսաստանի, Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեկշուր

Պեկշուր (ռուս.՝ Пекшур), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քարթալի Սուրբ Նշան հայ ուղղափառ եկեղեցի

Քարթալի Սուրբ Նշան հայ ուղղափառ եկեղեցի (թուրքերեն՝ Kartal Surp Nişan Ermeni Kilisesi), հայկական ուղղափառ եկեղեցի, որը գտնվում է Ստամբուլի Քարթալ շրջանում։ Եկեղեցու շենքը 16-րդ դարում կառուցվել է որպես կապելլա։ Ավելի ուշ, այն փլուզվել է և 1776 թվականին վերակառուցվել որպես դպրոց և եկեղեցի։
Եկեղեցին վերակառուցվել է 1857 թվականին։ Այն կանոնավոր գործում է սկսած 1857 թվականի սեպտեմբերի 1-ից։ Վերջին անգամ վերակառուցվել է 1998 թվականին։
Եկեղեցին համարվում է «Քարթալի Սուրբ Նշան հայկական եկեղեցի և դպրոց» հիմնադրամի սեփականությունը։


== Ծանոթագրություններ ==


== Արտաքին հղումներ ==
Kartal Surp Nişan Ermenli Kilisesi ve Mektebi Vakfı Archived 2019-10-23 at the Wayback Machine.
Քեմերոն շրջան (Տեխաս)

Քեմերոն շրջան (անգլ.՝ Cameron County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 392 736 մարդ։ ԱՄՆ վիճակագրության բյուրոյի համաձայն 2010 թվականին բնակչությունը կազմում էր 406 220 մարդ։ Շրջկենտրոնն է Բրաունսվիլ բնակավայրը։


== Պատմություն ==
Քեմերոն շրջանը պաշտոնապես կազմավորվել է 1848 թվականին Նուեսես շրջանի մի մասից և Մեքսիկայի կողմից զիջած տարածքից։ Շրջանն իր անվանումը ստացել է տեխասյան հեղափոխության պատերազմի զինծառայող Էվեն Քեմերոնի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Քեմերոն շրջանի ընդհանուր մակերեսը կազմում է 3306 կմ², որից 2346 կմ²-ն զբաղեցնում է ցամաքը, իսկ 960 կմ²-ն կամ 29,03 %-ը՝ ջրային տարածքները։


=== Հարևան շրջաններ ===
Ուիլասի շրջան (հյուսիս)
Հիդալգո շրջան (արևմուտք)
Մատամորոս (շրջան), Տամաուլիպաս, Մեքսիկա (հարավ)


== Բնակչություն ==
Բնակչության թիվը 2000 թվականի դրությամբ կազմում էր 335 227 մարդ։ Առկա էր 97 267 տնային տնտեսություն, 79 953 ընտանիք։ Բնակչության խտությունը կազմում էր 143 մարդ/կմ²։ Հաշվվում էր 119 654 բնակելի շինություն՝ 51 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 80,29 %, աֆրոամերիկացիներ – 0,48 %, բնիկ ամերիկացիներ (հնդկացիներ) – 0,44 %, ասիացիներ – 0,48 %, խաղաղօվկիանոսյան կղզիների բնակիչներ – 0,03 %, այլ ռասաների ներկայացուցիչներ – 15,98 %, երկու կամ ավելի ռասաների ներկայացուցիչներ – 2,30 %: Իսպանախոսները կամ լատինոամերիկացիները կազմում են բնակչության 84,34 %–ը (անկախ ռասայից)։
Բնակչության տարիքային կազմը հետևյալն էր՝ 33,80 % - 18 տարեկանից փոքր, 10,50 % - 18-24 տարեկան, 26,80 % - 25-44 տարեկան, 17,80 % - 45-64 տարեկան և 11,10 % - 65 և ավելի բարձր։ Շրջանի բնակչի միջին տարիքը 29 տարեկան է։ Յուրաքանչյուր 100 կնոջը բաժին է ընկնում 91,90 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 86,30 տղամարդ։ 
2010 թվականին բնակչության թիվը կազմում էր 406 220 մարդ։ Բնակչության խտությունը կազմում էր 176 մարդ/կմ²։
Բնակչության աճի դինամիկան ըստ տարեթվերի․


== Ծանոթագրություններ ==
Զրահափոխադրիչ

Զրահափոխադրիչ, զրահափոխակրիչ, զրահապատ, թրթուրավոր կամ անվավոր, մեծ անցունակության ռազմամեքենա, նախատեսված է մոտոհրաձգային զորքերի, ռազմական զանազան բեռների ու զենքերի փոխադրման համար։ Զրահափոխակրիչներն օգտագործվում են նաև որպես հրամանատարական կամ շտաբային մեքենաներ, կապի, պահպանության և այլ հատուկ խնդիրների կատարման համար։ Թրթուրավոր զրահափոխակրիչների առավելագույն արագությունը մինչև 70 կմ/ժ է, անվավորներինը՝ 90-100 կմ/ժ։ Բացառիկ դեպքերում, հակառակորդի մոտ հակատանկային միջոցների բացակայության ժամանակ ԶՓԿ-ն կարող է հետևազորին աջակցել գնդացիրային կրակով։


== Ծանոթագրություններ ==
Մուռի (գյուղ, Լուունյա շրջան)

Անվան այլ կիրառումների համար տե՛ս՝ ՄուռիՄուռի (էստ․՝ Muri), գյուղ Էստոնիայի Տարտումաա նահանգի Լուունյա շրջանում։
2011 թվականի տվյալներով գյուղում բնակվում էր 54 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թոթորե (գետակ)

Թոթորե, գետակ Հայկական լեռնաշխարհում, Ճորոխի ավազանում, նրա միջին հոսանքի շրջանում։ Հոսում է Խոտրջրի շրջանով։


== Ծանոթագրություններ ==
Քրոկոնաու

Քրոկոնաու, պոկեմոնների երկրորդ սեզոնի պոկեմոն։ Համարվում է պոկեմոնների հիմնական խմբի անդամ։ Պոկեմոնը ունի կոկորդիլոսի տեսք՝ ջուր պոկեմոն է։ Քրոկոնաուն զարգանում է Ֆերալգատր, իսկ առաջին զարգացման ձևը Տոտոդայիլն է։ Պոկեմոնների վրա ազդեցություն ունեն էլեկտրական և խոտ տեսակի պոկեմոնները։ Պոկեմոնի հասակը է 1.09 մետր է, իսկ քաշը՝ 25.0 կգ։


== Արտաքին հղումներ ==
Պոկեմոնների տեսակի, քաշի և հասակի վերաբերյալ որոշ տեղեկատվություն
Պոկեմոնների դեմ ազդեցության տեսակներ
Պոկեմոնների բնօրինակ ճապոներեն անվանումը և պատկերը
Մատա (այլ կիրառումներ)

Մատա, կարող է վերաբերել՝

Մատա - գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Մատա - գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Մատա - գյուղ Ռուսաստանի Սախա-Յակուտիայի հանրապետության Մեգինո-Կանգալասկի ուլուսի կազմում։
Մատա - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
Մատա - Ֆրանսիայի կանտոն
Ալեքսանդրովսկ (քաղաք, Ուկրաինա)

Ալեքսանդրովսկ (ուկրաիներեն՝ Олександрівськ), քաղաք Ուկրաինայի Լուգանսկի մարզի Լիսիչանսկի քաղաքային խորհուրդում, շրջանային նշանակության քաղաք։ Բնակավայրը նախկինում նաև անվանվել է Յուժնայա Տոչկա։ Հիմնադրվել է 1772 թվականին։
2011 թվականի տվյալներով Ալեքսանդրովսկ քաղաքում բնակվում էր 6 709 մարդ։ Բնակավայրը զբաղեցնում է 3,78 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լա Գոդ

Լա Գոդ (ֆր.՝ La Gaude), կոմունա Ֆրանսիայի հարավ-արևելքում՝ Պրովանս Ալպեր Լազուր ափ շրջանի Ծովափնյա Ալպեր դեպարտամենտի Գրաս շրջանի Կան սյուր Մեր 2 կանտոնում։ Մինչև 2015 թվականի մարտը կոմունան վարչականորեն ընդգրկված էր Վանս լուծարված կանտոնի կազմում (Գրաս շրջան)։
Կոմունայի տարածքը կազմում է 13.1 կմ², 2006 թվականին բնակչությունը կազմել է 6608 մարդ աճի միտումով, 2012 թվականին՝ 6695 մարդ, բնակչության խտությունը՝ 511.1 մարդ/կմ²։


== Բնակչություն ==
Կոմունայի բնակչությունը  2011 թվականին կազմել է 6836 մարդ, 2012 թվականին՝ 6695 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 4483 բնակիչներից 3169-ը եղել են տնտեսապես ակտիվ, 1314-ը՝ ոչ ակտիվ (ակտիվության գործակիցը կազմել է 70.7 %, 1999 թվականին եղել է 70.1 %: Աշխատունակ տարիքի 3169 ակտիվ բնակիչներից աշխատում էին 2941-ը (1519 տղամարդ և 1422 կին), 228 հաշվառված էին որպես գործազուրկ (99 տղամարդ և 129 կին)։ Աշխատունակ տարիքի 1314 ոչ ակտիվ բնակիչներից 474-ը եղել են աշակերտներ կամ ուսանողներ, 469-ը՝ թոշակառուներ, իսկ 371-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 2557 հարկատու տնային տնտեսություններ, որտեղ ապրում էր 6518 մարդ։ Մեկ հարկատուին բաժին ընկնող շահույթը կազմել է 25202 եվրո։


== Ծանոթագրություններ ==


== Արտաքին հղումներ ==
Լա Գոդ կոմունայի քաղաքապետարանի պաշտոնական կայք  Archived 2006-04-09 at the Wayback Machine.(ֆր.)
Մահարձան

Մահարձան, քանդակագործական ստեղծագործություն կամ ճարտարապետական փոքր հորինվածք, որը դրվում է մահացածի գերեզմանին՝ նրա հիշատակը հավերժացնելու նպատակով։
Նոր քարի դարի մշակույթում մահարձանները փայտե սյուներ էին, Հին Հունաստանում՝ արձաններ։ Վաղ միջնադարյան Եվրոպայում, ժողովուրդների մեծ գաղթի շրջանում քրիստոնեության տարածումով հարթաքանդակներով ստելաները փոխարինվել են խաչերով։ 11-րդ դարից Արևմտյան Եվրոպայում մահարձանի հիմնական տիպ է դարձել պատվանդանը (ննջեցյալի քանդակազարդ պատկերը կրող սալիկով ծածկված քարե կամ բրոնզե դատարկ արկղ՝ սովորաբար եկեղեցու ներսում)։
Միջնադարյան Կովկսաում տարածում են գտել քանդակազարդ շիրմաքարերը։ Չինական մահարձանները (փորագրված անուններով ուղղաձիգ սալեր) աստիճանաբար փոխարկվել են հուշապատերի։ Վերածննդի շրջանում հիմնականում կառուցվել են դամբարաններ։
18-րդ դարի վերջին և 19-րդ դարի սկզբին մահարձանները տեղադրվել են ոչ թե եկեղեցիներում, այլ գերեզմանոցում, որոնք վեր են ածվել մահարձանի յուրօրինակ թանգարանների։ 19-րդ դար 2-րդ կեսին և 20-րդ դարի գերեզմանի միակ հարդարանքը դարձել է դիմաքանդակը և լակոնիկ հուշախորհրդապատկերը։ 
Հին և միջնադարյան Հայաստանում մահարձաններ են եղել մենհիրները, կոթողները, դամբարանները, խաչքարերը, տապանաքարերը։ Խաչքարերը 18-րդ դարի վերջից իրենց տեղը զիջել են հուշարձանին։ 19-րդ դարի և 20-րդ դարի սկզբին մահարձանը առավելապես հանդես է եկել քանդակային ձևերի գերակշռությամբ (ինչպես կլոր, այնպես ռելիեֆային)։ Խորհրդային շրջանում մահարձանի տարածված տեսակներ են դիմաքանդակները, արձանները, տապանաքարերի նոր ձևերը, ինչպես և դրանց հիմքի վրա ստեղծված խորհրդանշական քանդակաձևերը։
Քերովբե Սպենյան

Քերովբե Սպենյան (1817, Կոստանդնուպոլիս, Օսմանյան կայսրություն - 1886, Վիեննա, Ավստրո-Հունգարիա), հայ բանասեր, լեզվաբան։ Վիեննայի Մխիթարյան միաբանության անդամ, քահանա (1838)։ Սպենյանը եղել է դասական հայերենի գյուտի մասնակիցներից, որոնք որակապես տարբերել են V դարի և հետագա շրջանի գրական հայերենը։ Այդ սկզբունքով էլ Սպենյանը գրել է «Ուսումն դասական հայերեն լեզվի» աշխատությունը, որը վերամշակել, լրացրել և 1920 թվականին լույս է ընծայել Հակովբոս Տաշյանը իբրև համանուն մեկ այլ աշխատության մաս՝ «Առաջին դպրություն, անգիր ժամանակք» վերնագրով։ Սպենյանը գրել է նաև աստվածաբանական աշխատություն (աշխարհաբարով) և «Քերականություն գերմաներեն լեզվի» (1844) դասագիրքը։


== Ծանոթագրություններ ==
Սինգայ (այլ կիրառումներ)

Սինգայ, կարող է վերաբերել՝

Սինգայ - գյուղ, Ուկրաինայի Ժիտոմիրի մարզի Կորոստենի շրջանում
Սինգայ - գյուղ, Ուկրաինայի Ժիտոմիրի մարզի Նարոդիչի շրջանում
Յասնայա Պոլյանա (գյուղ, Նիկոլաևի շրջան)

Անվան այլ կիրառումների համար տե՛ս՝ Յասնայա ՊոլյանաՅասնայա Պոլյանա (ուկրաիներեն՝ Ясна Поляна), գյուղ Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Յասնայա Պոլյանա գյուղում բնակվում էր 326 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տոռնակո

Տոռնակո (իտալերեն՝ Tornaco), կոմունա Իտալիայում, գտնվում է Պիեմոնտ մարզի Նովարա գավառում։
Բնակչությունը կազմում է 881 մարդ (2008 թվականի տվյալներով), բնակչության խտությունը կազմում է՝ 68 մարդ/կմ²։ Մակերեսը՝ 13 կմ²։ Փոստային ինդեքս՝ 28070. Հեռախոսային կոդ՝ 0321.
Բնակավայրի հովանավորն է համարվում Սուրբ Մարիամ Մագդալենան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0321 846118
Էլեկտրոնային հասցե։ tornaco@ruparpiemonte.it
Պաշտոնական կայք։ http://www.comune.tornaco.no.it


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դիք Վան Դայք

Ռիչարդ Ուեյն «Դիք» Վան Դայք (անգլ.՝ Dick Van Dyke  դեկտեմբերի 13, 1925(1925-12-13), Ուեստ Փլեյնս, Միսսուրի, ԱՄՆ), ամերիկացի դերասան, հումորիստ, սցենարիստ և պրոդյուսեր։ 
Վան Դայքը ծնվել է Ուեստ Պլեյնսում (Միսսուրի նահանգ) Լորեն Ուեյն Վան Դայքի և Հեյզլ Վորիչ Մակորդիի ընտանիքում։ Նրա ընտանիքն ունի հոլանդական ծագում։ Նրա կրտսեր եղբայրը՝ Ջերի Վան Դայքը, նույնպես դերասան է դարձել։ Դեռ մանկուց երազում էր դերասան դառնալ, իսկ ոգեշնչվել էր տեղի կինոթատրոնում՝ Լորելի և Խարդիի ֆիլմերից։ Նրա առաջին դերասանական փորձը տեղի է ունեցել  միջնակարգ դպրոցի սիրողական թատրոնում։ 
Նա իր առաջին հաջողությանը հասել է 1960 թվականին Բրոդվեյում, երբ նրան շնորհվել են Թոնի մրցանակ`«Ցտեսություն թռչնակ» մյուզիքլում ունեցած դերակատարման համար։ Երեք տարի անց մյուզիքլր էկրանավորվել է, որտեղ նա խաղացել է իր դերը։ 1964 թվականին  նկարահանվել է Մերի Փոփինս  խաղային-անիմացիոն կինոնկարում, որտեղ նա խաղացել է երկու բոլորովին տարբեր դերեր. դրական՝  ուրախ երիտասարդ  ծխնելույզ մաքրող Բերտին, ով գլխավոր հերոսուհու  ընկերն է և բացասականը` ծեր բանկիր պարոն Դոուս ավագին։ Դրա համար դերասանն առաջադրվել է «Ոսկե գլոբուս» մրցանակի։
1961-ից մինչև 1966 թվականը Վան Դայքը CBS հեռուստաալիքում սեփական հաղորդում է վարել, որը նրան բերել է երեք «Էմմի» մրցանակ։1979 թվականին Կեթրին Կուինլան դերասանուհու հետ գլխավոր դերեր են խաղացել Սթենլի Կրամերի վերջին կինոնկարի՝ «Եվ սայթաքում է վազողը» դրամայում։
1990 թվականին խաղացել է բժիշկ Մաիկ Սլոանի դերը «Ախտորոշում․ սպանություն»  դետեկտիվ հեռուստասերիալում։
Հոլիվուդյան 7021 բուլվարում՝  Հոլիվուդյան փառքի ծառուղիում, նա  աստղ ունի, ճանաչվել է նաև «Դիսնեյի Լեգենդ»։


== Ֆիլմագրություն ==

		


== Ծանոթագրություններ ==


== Արտաքին հղումներ ==
https://www.imdb.com/name/nm0001813/
https://web.archive.org/web/20061117074611/http://www.danville.k12.il.us/schools/DHS_Site/aboutus/mwextrapdf/june_2004.pdf
https://d23.com/disney-legends/?key=Dick+Van+Dyke
https://interviews.televisionacademy.com/interviews/dick-van-dyke
https://www.bbc.com/news/entertainment-arts-19331193
Դեմիր Դեմիրքան

Դեմիր Դեմիրքան (թուրքերեն՝ Demir Demirkan, օգոստոսի 12, 1972(1972-08-12), Ադանա, Թուրքիա), թուրք ռոք երաժիշտ։ Ծնվել է 1972 թվականին Ադանայում։ 13 տարեկանից սկսել է կիթառ նվագել։ 1990-1992 թվականներին թուրքական Mezarkabul Ծանր-Ռոք խմբի մասնակիցն է։ 2000 թվականին լույս է տեսնում Դեմիրքանի առաջին սոլո-ալբոմը։ Համագործակցում է Հայկո Ջեպկինի, Սերտաբ Էրեների և այլ թուրք երաժիշտների հետ։


=== Ալբոմներ ===
2000 - Demir Demirkan
2002 - Dünya Benim
2004 - İstanbul
2005 - Gelibolu (Orijinal Film Müzikleri)
2007 - Ateş Yağmurunda Çırılçıplak
2008 - Yolun Yarısı
2010 - Painted On Water (Sertab Erener ile)


== Ծանոթագրություններ ==
Նենսի Միթֆորդ

Նենսի Ֆրիման-Միթֆորդ (անգլ.՝ Nancy Freeman-Mitford, նոյեմբերի 28, 1904(1904-11-28)[…], 1 and 3, Graham Terrace Sw1, Վեստմինստեր, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - հունիսի 30, 1973(1973-06-30)[…], Վերսալ), առավել հայտնի որպես Նենսի Միտֆորդ, բրիտանացի գրող, կենսագիր և լրագրող։
Եղել է հայտնի Միթֆորդ քույրերից մեկը և միջպատերազմյան տարիներին «ոսկե երիտասարդության» ներկայացուցիչներից մեկը Լոնդոնի սոցիալական թատերաբեմում, առավել հայտնի է որպես Մեծ Բրիտանիայի և Ֆրանսիայի հասարակությունների բարձրագույն դասի կյանքի մասին վեպերի հեղինակ, ինչպես նաև իր կտրուկ և հաճախ սադրիչ սրամտությունով։ Նա իր գրողի համբավը ձեռք է բերել պատմական անձանց գիտահանրամատչելի կենսագրություններով։


== Կենսագրություն ==
Միթֆորդը, ինչպես որ պատվարժան Դեյվիդ Ֆրիման-Միթֆորդի ավագ դուստրը, հետագայում նաև 2-րդ բարոն Ռիդեսդեյլը, բարեկեցիկ մանկություն է ունեցել։ Նենսին, թեև տնային կրթություն ուներ, սակայն 1931 թվականին՝ իր առաջին վեպի հրապարակումից առաջ,  չէր ստացել գրական համապատասխան պատրաստվածություն։ Այս նորաստեղծ վեպը և դրան հաջորդող երեք երկերը փոքրիկ սենսացիա առաջացրին. դրանք նրա՝ հետպատերազմյան շրջանի երկու կիսաինքնակենսագրական վեպերն էին` «Սիրո հետապնդում» (1945) և «Սերը ցուրտ եղանակին» (1949), որոնք էլ նրան ճանաչում բերեցին։ Միտֆորդը ամուսնության հարցում դժբախտ է եղել։ 1933 թվականին նա ամուսնանում է Պիտեր Ռոդդի հետ, իսկ Երկրորդ Համաշխարհային պատերազմի ժամանակ սիրավեպ է սկսել «Ազատ Ֆրանսիա» շարժման սպա Գաստոն Պալևսկու հետ, ով դարձավ նրա ողջ կյանքի սերը, չնայած զույգն այդպես էլ երբեք չօրինականացրեց հարաբերությունները։ Պատերազմից հետո Միտֆորդը բնակություն է հաստատում Ֆրանսիայում և ապրում այնտեղ մինչև իր կյանքի վերջը՝  նամակների և կանոնավոր այցելությունների միջոցով կապ պահպանելով իր բրիտանացի շատ ընկերների հետ։
1950-ական թվականներին Միթֆորդը նույնացվեց  U English հասկացության հետ, ըստ որի՝ սոցիալական ծագումը և դիրքը որոշում էին անհատի օգտագործած բառերը ամենօրյա խոսքում։ Նա դա բարձրաձայնեց որպես կատակ, բայց շատերը լրջորեն ընդունեցին այդ գաղափարը։ Միտֆորդը հեղինակություն էր իր շարժուձևերով և ազնվատոհմիկությամբ, որը, թերևս, նրա ամենահայտնի ժառանգությունն է։ Նրա կյանքի հետագա տարիներն անձնական առումով միանշանակ չէին. մարքիզուհի դե Պոմպադուրի, Վոլտերի և  Լյուդովիկոս XIV  արքայի  կյանքի մասին կենսագրական հետազոտությունների հաջողություններն համընկնում են նրա և Պալևսկու հարաբերությունների վերջնական դադարեցմանը։ 1960-ական թվականների վերջերին նրա առողջությունը վատթարանում է, և նա կյանքի վերջին տարիներն անցկացնում է ծանր հիվանդության դեմ պայքարելով։ Նա մահացավ 1973 թվականի հունիսի 30-ին՝ իր տանը։


== Ծանոթագրություններ ==


== Մատենագրություն ==
Սելինա Հաստինգս։ Նենսի Միտֆորդ։ Կենսագրություն։ Համիլտոն, Լոնդոն, 1985, ISBN 0-241-11684-8.


== Արտաքին հղումներ ==
Հոդված Բրիտանիկա հանրագիտարանում(անգլ.)
472

472 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 472 թվականն է, 
V դարի 72-րդ տարին։


== Դեպքեր ==


== Ծնունդներ ==


== Մահեր ==
Սոտո ի Ամիո

Սոտո ի Ամիո (իսպ.` Soto y Amío), մունիցիպալիտետ Իսպանիայում` Լեոն պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Լունա շրջանում։ Բնակչությունը՝ 938 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
[1]
Վիգո շրջան (Ինդիանա)

Վիգո շրջան (անգլ.՝ Vigo County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.044 կմ² է, բնակչությունը՝ 105.848 մարդ (2010 թ. տվյալներով)։ Շրջկենտրոնն է Թերե Հոտ բնակավայրը։ Կազմավորվել է 1818 թ.։
Խելեր

Խելեր, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 11-12 կմ հյուսիս-արևմուտք, բարձրադիր վայրում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
64 (թիվ)

64 (վաթսունչորս), բնական թիվ է


== Աստղագիտության մեջ ==
64 կարգային թիվն է կրում Անջելինա աստերոիդը


== Քիմիայում ==
64-ը Գադոլինիումի ատոմային թիվն է


== Տե'ս նաև` ==
64-րդ հարավային զուգահեռական
64-րդ հյուսիսային զուգահեռական
Մ.թ.ա. 564


== Դեպքեր ==


== Ծնունդներ ==


== Մահեր ==
Կրակովյակ

Կրակովյակ (լեհ.՝ Krakowiak), լեհական ժողովրդական պար։ Ստեղծվել է Կրակովի վոյեվոդության բնակիչների շրջանում։ 14-րդ դարին տարածվել է շլյախտայական միջավայրում։ Հնում պարում էին միայն տղամարդիկ, հետագայում՝ տղամարդ-կին զույգերը։ Ռիթմը կտրուկ է, սինկոպին բնորոշ գծերով։ Երաժշտության չափը՝ 2/4։ Որպես պարահանդեսային պար հանրաճանաչ էր 19-20-րդ դարերի սկզբին։ Կրակովյակի երաժշտության ձևը օգտագործել է Ֆրեդերիկ Շոպենը, հանդիպում է նաև օպերաներում և բալետներում (Գլինկայի «Իվան Սուսանին», Ասաֆևի «Բախչիսարայի շատրվանը» և այլն)։
Հատապտուղներով զգեստ (քանդակ)

«Հատապտուղներով զգեստ» (անգլ.՝ Berry Dress), իռլանդացի արվեստագետ, քանդակագործ Ալիս Մահերի (1956) 1994 թվականին ստեղծած քանդակը, որն ընդգրկված է Իռլանդիայի ժամանակակից արվեստի թանգարանի հավաքածուում։ Քանդակի չափերն են՝ 25 x 32 x 24 սմ։


== Նկարագրություն ==
Քանդակը ներկայացնում է երիտասարդ աղջկա մուգ վարդագույն ներկված գգեստ, որն առանձին տեղադրված է պահարանում։ Զգեստի ներքևի հատվածը զարդարված է մասուրներով կամ հատապտուղներով։ Քանդակը ստեղծվել է 1994 թվականին։ Հատապտուղներն ի սկզբանե եղել են կլորավուն և ալ կարմիր, սակայն ժամանակի ընթացքում չորացել են՝ դառնալով շագանակագույն։
Ալի Մեհերը իր աշխատանքներում հաճախ ներառում է բնական նյութեր, և այս հագուստը կարող է դիտվել որպես աղջկա զգեստից կուլոն պահարանում՝ պատված չորացած մեղուներով։


== Ծանոթագրություններ ==
Տատյանա Սավարենսկայա

Տատյանա Ֆեոդորովնա Սավարենսկայա (ռուս.՝ Татьяна Фёдоровна Саваренская, 1923, Մոսկվա, ԽՍՀՄ - հունվարի 10, 2003(2003-01-10), Մոսկվա, Ռուսաստան), խորհրդային և ռուս ճարտարապետ, գիտնական և մանկավարժ, արվեստագիտության դոկտոր, Մոսկվայի ճարտարապետության ինստիտուտի պրոֆեսոր։ 


== Կենսագրություն ==
Տատյանա Սավարենսկայան ծնվել է 1923 թվականին Մոսկվայում, ԽՍՀՄ ԳԱ ակադեմիկոս Ֆեոդոր Սավարենսկու ընտանիքում։ 1938 թվականին նրա մայրը մահացել է տուբերկուլյոզից, և հայրը կրկին ամուսնացել է։ Հայրենական մեծ պատերազմի սկիզբը համընկել է ավագ դպրոցի ավարտի հետ։ Հոր և խորթ մոր՝ Վալենտինա Ալեքսեևնա Ուսպենսկայայի հետ միասին Տատյանան տարհանվել է Կազան, որտեղ ամբողջ ընտանիքը տեղավորվել է Գիտությունների ակադեմիայի հաստատություններից մեկում։ Տատյանա Սավարենսկայան ընդունվել է Կազանի համալսարանի ֆիզիկամաթեմատիկական ֆակուլտետ, բայց պատերազմական ժամանակաշրջանի աշխատանքների հետ կապված դասերից հաճախակի բացակայելու պատճառով թողել է ուսումը համալսարանում։ Վերադառնալով Մոսկվա՝ 1943 թվականին ընդունվել է Մոսկվայի ճարտարապետության ինստիտուտ, որտեղ դասավանդում էին ականավոր մանկավարժներ Իվան Ժոլտովսկին, Ալեքսեյ Շչուսևը և ուրիշներ։ 
1949 թվականին նա ամուսնացել է զինվորական Ա. Ա. Պետրովի հետ, որն այդ ժամանակ ավարտել էր Քիմիական պաշտպանության ակադեմիան (հետագայում՝ IGIRGI-ի նավթի քիմիայի լաբորատորիայի վարիչ, պրոֆեսոր)։ 1950 թվականին նրանք որդի են ունեցել։ Նույն թվականին դիպլոմային աշխատանքի պաշտպանությունից հետո Տատյանա Ֆեդորովնան ընդունվել է ճարտարապետության ակադեմիայի քաղաքաշինության ինստիտուտի ասպիրանտուրա։ Ավարտելուց հետո աշխատել է Քաղաքաշինության և ճարտարապետության ակադեմիայի Քաղաքաշինության գիտահետազոտական ինստիտուտում` որպես ավագ ճարտարապետ, 1959 թվականից` որպես ԽՍՀՄ ԳԱ Արվեստի պատմության ինստիտուտի կրտսեր գիտաշխատող։ 1960 թվականին Սավարենսկայան տեղափոխվել է Մոսկվայի ճարտարապետական ինստիտուտ և սկսել իր կարիերան ասիստենտի պաշտոնում։ Չորս տարի անց պաշտպանել է թեկնածուական թեզ «Գետերի առափնյա տարածքում գտնվող  քաղաքների ճարտարապետական ձևավորման և հատակագծման հարցերը» թեմայով։ 1977 թվականին` Անդրեյ Բունինի մահից հետո, Սավարեսկայան նշանակվել է Մոսկվայի ճարտարապետական ինստիտուտի ճարտարապետության պատմության և քաղաքաշինության ամբիոնի վարիչ և այդ պաշտոնում աշխատել մինչ 1992 թվականը։ 1979 թվականի դեկտեմբերի 27-ին Արվեստի պատմության գիտահետազոտական ինստիտուտում նա պաշտպանել է դոկտորական դիսերտացիան` «17-19-րդ դարերի Արևմտյան Եվրոպայի քաղաքաշինական արվեստի տեսության զարգացման հիմնական ուղղությունները» թեմայով։ 
Մահացել է  2003 թվականի հունվարի 10-ին Մոսկվայում։ Հուղարկավորված է Նովոդևիչյան գերեզմանատանը՝ Սավարենսկիների տոհմական դամբարանում։ 


== Մրցանակներ ==
ԽՍՀՄ պետական մրցանակ (1976),
1990-ականների սկզբին նա ընտրվել է Քաղաքների  պատմական հատակագծման ընկերության Անգլիական թագավորակական ընկերության, Ամերիկյան քաղաքների պատմական և տարածաշրջանային հատակագծման ընկերության և Ռուսաստանի տեղեկատվայնացման, ռեստավրացիայի և ճարտարապետություն երեք ակադեմիաների անդամ։


== Ծանոթագրություններ ==
Ռոստովի մարզի քաղաքներ

Ռուսաստանի Ռոստովի մարզի քաղաքային բնակավայրերի ցանկ։
Մարզում կան 23 քաղաքներ։


== Քաղաքներ ==


== Ռոստովի մարզի ամենախոշոր բնակավայրերի քարտեզ ==
Քաղաքների բնակչությունը.

 15 000-ից 49 999 մարդ,  50 000-ից 99 999 մարդ,  100 000-ից 249 999 մարդ,  250 000-ից 999 999 մարդ,  1 000 000-ից ավելի


== Տես նաև ==
Ռուսաստանի քաղաքների ցանկ


== Ծանոթագրություններ ==


== Գրականություն ==
Ростовская область [Карты] : муниципальные районы и районные центры : атлас / Министерство транспорта Рос. Федерации, Федеральное агентство геодезии и картографии ; [гл. ред. О.И. Ковалева ; ред.: Н.Ф. Константинов, И.Н. Положий]. - Ростов-на-Дону : Южное аэрогеодезическое предприятие, 2006. - 1 атл. (107, [1] с.)
Царенко Е. Немного истории в дни юбилеев: история Ростовской области и Азова //Азовская неделя. – 2017. – 6 сентября. – С.9.


== Արտաքին հղումներ ==
Краткая история административно-территориального устройства Ростовской области. Краеведение Ростовской области. Донской временник.
Զոլոտոնոշկա

Զոլոտոնոշկա (ռուս.՝ Золотоношка, բաշկիրերեն՝ Золотоношка), գյուղ Ռուսաստանի, Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 617 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիաշու դուս Կավալուս

Ռիաշու դուս Կավալուս (պորտ.՝ Riacho dos Cavalos), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Կատոլե դու Ռոշայի գավառի կազմի մեջ։ Բնակչությունը կազմում է 7031 մարդ՝ 2006 թվականի տվյալներով։ Գրավում է 264,027 կմ2 տարածք։ Բնակչության խտությունը՝ 26,6 մարդ/կմ²։


== Պատմություն ==
Քաղաքը հիմնադրվել է 1961 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 13.882.848,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.849,81 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,583 (տվյալները՝ ՄԱԿ-ի զարգացման ծրագրի)։
Սավոյ

Սավոյ (ֆր.՝ Savoie, իտալերեն՝ Savoia), պատմական մարզ Ֆրանսիայի հարավարևելյան մասում, Սավոյան Ալպերում։ Սավոյայի տարածքում կազմավորվել են Սավոյա և Վերին Սավոյա դեպարտամենտները։ Տարածությունը 10,8 հզ․ կմ² է, բն․՝ 1,2 միլիոն (2015)։ Գլխավոր քաղաքը՝ Շամբերի։ Զարգացած են էլեկտրաքիմիան, էլեկտրամետալուրգիան, փայտամշակման և թղթի արդյունաբերությունը, տուրիզմը։
Միքայել Հայրապետյան (գործարար)

Միքայել Հայրապետյան (հոկտեմբեր 16, 1967), Երևան, Հայկական ԽՍՀ, ԽՍՀՄ) տնտեսագետ, գործարար (20 տարվա փորձ ձեռնարկատիրության և բիզնեսի զարգացման ոլորտում Հայաստանում և արտերկրում) Հայաստանի սամբոյի ֆեդերացիայի նախագահ, Enterprise Armenia-ի ներկայացուցիչ, մի շարք բիզնեսների հիմնադիր ՀՀ-ում, ԱՄՆ-ում, Վրաստանում, Ուկրաինայում։


== Կրթություն ==
1993-1998թթ. սովորել և ավարտել է ԵՊՀ տնտեսագիտության ֆակուլտետը՝ ստանալով մագիստրոսի կոչում                        
2006թ. սովորել է Pepperdine University-ում Property and Casualty Insurance License Classes մասնագիտությամբ
2009-2013 թթ. սովորել և ավարտել է ՀՖԿՍՊԻ-ն՝ ազգային մարզչի որակավորմամբ             


== Աշխատանքային գործունեություն ==
1997 - 2000թթ. աշխատել է “NEW AGE GROUP” Insurance Brokerage Company-ում որպես գործադիր տնօրեն։ 

Պատասխանատու էր անձնակազմի կառավարման համար (5 մշտական ​​անձնակազմ և 8 ապահովագրական գործակալ)
Զբաղվել է ռիսկերի գնահատմամբ
Բողոքների վերահսկման պատասխանատու
Կազմել է հաշվետվություններ Հայաստանի Հանրապետության ֆինանսների նախարարության ապահովագրական տեսչության համար
Ապահովագրական ստորաբաժանումների գործունեության վերահսկում2001 - 2004թթ. “ Kaprielian Enterprises , Inc.”  մարքեթինգ մենեջեր
Կառավարել է շուկայի հետազոտության, բիզնես պլանավորման և ռազմավարության մշակման հետ կապված մի շարք նախագծեր։
2004-ից առ այսօր հանդիսանում է "Salut Transportation and Sales", գործադիր տնօրենը Լոս Անջելես, ԱՄՆ

Ցամաքային տրանսպորտային ծառայություն Միացյալ Նահանգներում
Ավտոմեքենաների մանրածախ/մեծածախ վաճառք
Վաճառքի գործակալիների պատրաստում և վերապատրաստում
Վաճառված մեքենաների միջազգային փոխադրումները կազմակերպում2009 թվականից American Global Group LLC ՍՊԸ-ի համահիմնադիր Լոս Անջելես, Կալիֆոռնիա
2011-ից առ այսօր Լոս Անջելեսում լոգիստիկ և պահեստային ծառայություններ մատուցող ընկոերություններից մեկի՝ Global USA Inc հիմնադիր տնօրենն է,  որպես հիմնադիր նախագահ՝ Միքայելը վերահսկում է ընկերության ռազմավարական, գործառնական և ֆինանսական հարցերը։
2014 - առ այսօր, Notary Public in Los Angeles, Կալիֆորնիա ԱՄՆ
2017թ.- առ այսօր՝ Հայաստանի սամբոյի ֆեդերացիայի նախագահ2017 - 2019թթ. Business Armenia-ի պաշտոնական ներկայացուցիչ Լոս Անջելեսում, Կալիֆորնիա ԱՄՆ


== Ընտանիք ==
Ամուսնացած է, ունի երեք զավակ։ 


== Լեզուներ ==
Հայերեն, Անգլերեն, Ռուսերեն


== Լրացուցիչ տեղեկատվություն ==
Հանդիսանում է մի շարք ստարտափ նախագծերի մշակող Հայաստանում, ինչպիսիք են՝

http://shopinarmenia.am/
http://iarmenia.am/
https://ipost.am/
http://irent.am/
http://amn.am/


== Ծանոթագրություններ ==
Հասարակածային մուսոնային կլիմա

Հասարակածային մուսսոնային կլիմա, հասարակածային գոտու ցածր ճնշման և մերձհասարակածային գոտու բարձր ճնշման փոփոխակի ազդեցության տակ ձևավորվող կլիմա։ Բնորոշ են չորային (ձմռանը) և անձրևային (ամռանը) սեզոնները։ Ամենացուրտ ամսվա միջին ջերմաստիճանը 15—18 °C է, ջերմաստիճանի տարեկան տատանումը՝ 12 °C, տարեկան տեղումները՝ մոտ 1000 մմ։ Տարածված են սավաննային բուսածածկույթը, առավել չորային շրջաններում՝ արևադարձային տափաստանները, առավել խոնավ շրջաններում՝ խոնավ արևադարձային անտառները։ Հասարակածային մուսսոնային կլիման մեծ տարածություններ Է զբաղեցնում Աֆրիկայում, Հարավային և Կենտրոնական Ամերիկայում, Հնդստան թերակղզում, Ցեյլոնում, Հնդկաչինում, Ինդոնեզիայում և Ավստրալիայի հյուսիսում։
Ղարաթաշ

Ղարաթաշ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պողոս Հովնանյան

Պողոս Հովնանյան (սեպտեմբերի 12, 1802(1802-09-12), Ստամբուլ, Օսմանյան կայսրություն - հունվարի 9, 1884(1884-01-09), Վիեննա, Ավստրո-Հունգարիա]), հայ լեզվաբան, պատմաբան, աշխարհագրագետ, մանկավարժ։ Վիեննայի Մխիթարյան միաբանության անդամ (1824)։ 
Ղևոնդ Հովնանյանի եղբայրը։


== Աշխատաություններ ==
Լույս են տեսել Հովնանյանի «Պատմութիւն տիեզերական ժողովոց եկեղեցւոյ...» (1847), «Աշխարհագրութիւն ուսումնական, բնական, քաղաքական» (1835), «Հրահանգ աստեղագիտական ի վերայ գիսաւոր աստեղաց» (1841), «Առաջնորդ դաստիարակութեան» (1862) ուսումնասիրությունները։ Հովնանյանի «Մարդկային լեզուին սկզբան, հանգամանաց, միութեան ու բաժանման և ազգային լեզուաց վրայ...» (1857) աշխատությունն ունի ընդհանուր լեզվաբանական բնույթ։ Ըստ Հովնանյանի՝ նախապես եղել է մեկ լեզու, իսկ առանձին լեզուների առաջացումը կապված է Բաբելոնյան աշտարակաշինության հետ։ Նա լեզուն դիտել է որպես հասարակական երևույթ և նշել, որ լեզվի պատմությամբ կարելի է ուսումնասիրել մարդկային հասարակության պատմությունը։ Հաստատել է հնդեվրոպական լեզուների ցեղակցությունը՝ դրանց շարքում դասելով հայերենը։ Հովնանյանը հայ իրականության մեջ պատմահամեմատական լեզվաբանության առաջին հետևորդն է։


== Ծանոթագրություններ ==
Մինամիաիկի

Մինամիաիկի  (ճապ.՝  南相木村  'Մինամիաիկի -մուրա'), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 66,03 կմ², բնակչությունը՝ 1058 մարդ, իսկ խտությունը 16,02 մարդ/կմ²։


== Աշխարհագրական դիրք ==
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Կոումի ավանի և Կիտաաիկի, Մինամիմակի, Ուենո հետ։


== Բնակչություն ==
Բնակչությունը կազմում է 1058 մարդ (2014 թվականի օգոստոսի 1), խտությունը՝ 16,02 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Սալյախովո

Սալյախովո (ռուս.՝ Саляхово, բաշկիրերեն՝ Сәләх), գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 190 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5486) 1991 UT2

(5486) 1991 UT2, աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 31-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,604419 ա. մ., առավելագույնը մոտենում է 2,4438 ա. մ. հեռավորության վրա և հեռանում 2,7651 ա. մ.։ Արեգակի շուրջ մեկ ամբողջական պտույտ է կատարում 1535,2 երկրային օրվա ընթացքում, իր ուղեծրով շարժվելով միջինում 0,234497 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5486) 1991 UT2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարմրավոր (Վանի գավառ)

Անվան այլ կիրառումների համար տե՛ս՝ Կարմրավոր (այլ կիրառումներ)Կարմրավոր, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(5666) Ռեբելայս

(5666) Ռեբելայս (անգլ.՝ Rabelais), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 14-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,483926 ա. մ., առավելագույնը մոտենում է 2,1777 ա. մ. հեռավորության վրա և հեռանում 2,7902 ա. մ.։ Արեգակի շուրջ մեկ ամբողջական պտույտ է կատարում 1429,9 երկրային օրվա ընթացքում, իր ուղեծրով շարժվելով միջինում 0,251765 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5666) Ռեբելայս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4823) Լեյբնից

(4823) Լեյբնից (անգլ.՝ Libenice), աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 4-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,159367 ա. մ., առավելագույնը մոտենում է 1,9274 ա. մ. հեռավորության վրա և հեռանում 2,3913 ա. մ.։ Արեգակի շուրջ մեկ ամբողջական պտույտ է կատարում 1159,01 երկրային օրվա ընթացքում, իր ուղեծրով շարժվելով միջինում 0,310609 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4823) Լեյբնից աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Say Amen (Saturday Night)

«Say Amen (Saturday Night)», ամերիկյան Panic! At the Disco ռոք խմբի երգը, նրա Pray for the Wicked ալբոմի առաջին սինգլը։ Թողարկվել է 2018 թվականի մարտի 21-ին։ Երգն զբաղեցրել է Billboard-ի Alternative Songs հիթ-շքերթի առաջին հորիզոնականը 2018 թվականի հունիսին։


== Թողարկում ==
Say Amen (Saturday Night) երգը թողարկվել է 2018 թվականի մայիսի 21-ին, որպես պրոդյուսեր հանդես են եկել Ջեյք Սինքլերն ու Այմադ Ռոյալը։ Նույն օրը թողարկվել է (Fuck A) Silver Lining սինգլը։ Say Amen (Saturday Night) սինգլը գլխավորել է Billboard-ի Alternative Songs հիթ-շքերթը 2018 թվականի հունիսին։


== Տեսահոլովակ ==
2018 թվականի մարտի 21 տեղի է ունեցել ռեժիսոր Դանիել Կամպոսի կողմից նկարահանված Say Amen (Saturday Night) երգի տեսահոլովակի պրեմիերան։ Դանիելը նախկինում արդեն աշխատել էր Բրենդոն Ուրիի՝ Panic! At The Disco խմբի մենակատարի հետ։ Բրենդոնն ասել է, որ այդ տեսահոլովակը կծառայի որպես պրիքվել խմբի՝ 2013 թվականին նկարահանված This Is Gospel երգի (խմբի Too Weird to Live, Too Rare to Die! չորրորդ ստուդիական ալբոմից) և 2015 թվականին նկարահանված Emperor's New Clothes երգի (խմբի Death of a Bachelor հինգերորդ ստուդիական ալբոմից) տեսահոլովակների համար։ Տեսահոլովակում նկարահանվել է դերասանուհի Քլոե Հոլմսը։


== Երգացանկ ==


== Հիթ-շքերթներ ==


== Ծանոթագրություններ ==
Kill This Love

Kill This Love (անգլ. թարգմանաբար՝ «Սպանիր Այդ Սերը», ոճավորվում է որպես KILL THIS LOVE), հարավկորեական Blackpink գըրլ բենդի երկրորդ մինի ալբոմը։ Թողարկվել է 2019 թվականի ապրիլի 4-ին և հասանելի է երկու տարբերակով։ Իր մեջ ներառում է հինգ երգ՝ նույնանուն երգով։


== Նախաբան ==
2019 թվականի փետրվարին, YG Entertainment-ը հայտարարել է BLACKPINK-ի վերադարձի մասին, որը տեղի կունենա մարտ-ապրիլ ամիսներին՝ երկրորդ մինի ալբոմով, և նրանց ալբոմի մասին մանրամասներ է ներկայացրել։ Առաջատար սինգլը ավելի «ինտենսիվ» կլինի, քան Blackpink-ի նախորդ սինգլը, սակայն ունի ավելի «ուժեղ ռիթմ», ինչպես «Ddu-Du Ddu-Du»-ն, և որ խորեոգրաֆիան նախորդից ավելի «դինամիկ» է լինելու։ Խորեոգրաֆիայով զբաղվել են համաշխարհային դասի չորս խորեոգրաֆներ։


== Առաջխաղացում ==
Մարտի 25-ից YG Entertainment-ը սկսեց ալբոմի տարածումը՝ խմբի անդամների թիզեր լուսանկարներով։ Առաջին թիզեր լուսանկարը հրապարակվել է Լիսայի, այնուհետև Ջենիի, Ջիսուի և Ռոսեի մասնակցությամբ։ Մարտի 29-ին թողարկվել է խմբի պաշտոնական և ընդհանուր թիզեր լուսանկարը։ Մարտի 31-ին, խմբի անդամների մասնակցությամբ, թիզեր հոլովակ է հրապարակվել, իսկ ապրիլի 2-ին հրապարակվել է վերնագրային երգի թիզերը։ Տեսահոլովակը թողարկվել է ապրիլի 5-ին։
Թողարկումից հետո նրանք ելույթ են ունեցել Inkigayo-ում և տարել են իրենց առաջին հաղթանակը, թողարկումից հետո նրանք շարունակեցին իրենց համաշխարհային շրջագայությունը և նոր սինգլով ելույթ ունեցել Կոաչելլա ամենամյա փառատոնում։


== Առևտրային հաջողություն ==
Ֆիզիկապես, ալբոմը թողարկվել է 2019 թվականի ապրիլի 23-ին, և Հարավային Կորեայում, ընդամենը 8 օրվա ընթացքում վաճառվել է մոտավոր 250 000 օրինակով, վերավաճառվել է նրանց նախորդ՝ Square Up ալբոմը, որը, 15 օրվա ընթացքում, վաճառվել է մոտավոր 175 000 օրինակով։ Չինաստանում, ալբոմը թողարկվել է նաև թվային տարբերակով՝ QQ Music, KuGou, Xiami և այլ տարբեր երաժշտական հավելվածների միջոցով։ Blackpink-ը առաջին կորեական գըրլ բենդն է, ում ալբոմը Չինաստանում, թվային տարբերակով, վաճառել է 500 000 օրինակով։
Մինչդեռ, վերնագրային երգը, Կորեայում և ամբողջ աշխարհում, շահույթապես հաջողված է։ Սինգլը գլխավորել է Կորեայի 4 գլխավոր՝ Mnet, Naver, Bugs! և Soribada չարթերը։ 2019 թվականի մայիսի 16-ի տվյալներով, սինգլը, Gaon հիթ շքերթում, ընդամենը 5 շաբաթվա ընթացքում, ավելի քան 200 միլիոն բալլ է հավաքել։ Լինելով հաջողված Կորեայում, սինգլը նաև հաջողված է ամբողջ աշխարհում։ Սինգլը գլխավորել է ամերիկյան iTunes-ի չարթերը։ Սինգլը գլխավորել է ավելի քան 30 երկրների iTunes չարթերը։


== Երգացանկ ==


== Չարթեր ==


== Հավաստագրում և վաճառք ==


== Ծանոթագրություններ ==


== Արտաքին հղումներ ==
Միդյուլկի

Միդյուլկի (ռուս.՝ Мидюльки), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալոնիսոսի ազգային ծովային պարկ

Ալոնիսոսի ազգային ծովային պարկ (հուն․՝ Εθνικό Θαλάσσιο Πάρκο Αλοννήσου Βορείων Σποράδων, ΕΘΠΑΒΣ), ազգային պարկ է, որը տեղակայված է Հունաստանի արևելյան առափնյա հատվածի երկայնքով։ Հանդիսանում է Եվրոպայի ամենամեծ պահպանվող ծովային տարածքը և զբաղեցնում է 2 260 քառ․կմ տարածք։
Ազգային պարկի կազմի մեջ են մտնում՝ Ալոնիսոս (64 քառ․ կմ) կղզին, ինչպես նաև 6 ոչ մեծ կղզիներ։ Դրանք են Պերիստերան (14 կմ²), Կիրա-Պանայան (25 կմ²), Յուրան (11 կմ²), Պսատուրան (0,76 կմ²), Պիպերոնին (4,2 կմ²) և Սկանդզուրան (6,2 км²), ինչպես նաև նրա կզմում են 22 անմարդաբնակ կղզիներ։ Պարկը գտնվում է Հյուսիսային Սպորադիայում։ Ձևավորվել է 1992 թվականի մայիսի 16-ի նախագահական հրամանով, որպեսզի պահպանվեն սպիտակափորավոր փոկերը (Monachus monachus)։


== Պատմություն ==
Գերմանացի կենսաբան և կենդանիների վերաբերյալ վավերագրական ֆիլմեր ստեղծող Թոմաս Շուլց-Վեսթրումը, հունական կղզիներում իր գտնվելու ընթացքում և 1976 թվականին մի շարք հետազոտություններից հետո, նշեց էկոլոգիական և բիոլոգիական արժեքները տարածքի, և առաջ քաշեց պահպանվող գոտու ստեղծման հարցը։ Վեց տարի անց Ալոնիսոս կղզու ձկնորսների հետ խորհրդակցությունից հետո, նրանք համաձայնվեցին շրջանում պարկի ստեղծման ծրագրի հետ և պատրաստակամություն հայտնեցին այն պաշտպանել։ 1986 թվականին Մագնեսիայի պրեֆեկտուրայի գրասենյակը հրապարակեց առաջին հրամանագիրը՝ տարածքը պաշտպանելու վերաբերյալ, որին հաջորդեց շրջակա միջավայրի, գյուղատնտեսության և առևտրի նախարարությունների որոշումները։


== Աշխարհագրություն ==
Կղզու վրա գերակայում են կրաքարային ժայռերը։ Դրանք հիմնականում բնութագրվում են որպես կտրուկ ժայռոտ լանջեր, որոնք իջնում են դեպի քարանձավներ և ծով, որոնք կարևոր բնակվելու միջավայր են հանդիսանում փոկերի համար։ 
Կլիման բնութագրվում է որպես Միջերկրածովային։ Ձմռան ընթացքում տեղումները չափավոր են, իսկ ամառները բնութագրվում են երկար չոր եղանակներով։ Միջին տարեկան ջերմաստիճանը՝ 17 °C է, իսկ միջին տեղումները` 515 մմ։ Օգոստոսի ընթացքում մելտեմիան է, որը միջինից շատ ուժեղ հյուսիսային քամի է, և այն փչում ու թարմացնում է օդը և առաջացնում է ծովում զգալի անհանգստություններ։


== Ֆաունա ==
2003 թվականին պարկի շրջանակներում, տարբեր հաշվարկներով 40-ից մինչև 250 սպիտակափոր փոկեր էին բնակվում։ Արգելոցի ջրերում ապրում է ավելի քան 300 տեսակ ձուկ, իսկ կետաձևերից սպիտակակող դելֆինը (Delphinus delphis), շերտավոր դելֆինը (Stenella coeruleoalba), սովորական գրինդան (Globicephala melas), կաշալոտը (Physeter macrocephalus) և բավական հազվադեպ -- խոյադելֆինը (Orcinus orca)։


== Պատկերասրահ ==

		
		
		
		
		


== Ծանոթագրություններ ==
Յուսա

Յուսա (ֆր.՝ Ussat), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Տարասկոն սյուր Արեժ կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09321։


== Բնակչություն ==
Համայնքի բնակչությունը 2008 թվականին կազմում էր 320 մարդ։


== Տնտեսություն ==
2007 թվականի տվյալներով 194 աշխատունակ տարիքի մարդկանցից (15-64 տարեկան) 130-ը տնտեսապես ակտիվ էին, 64-ը անգործ (ակտիվության ցուցանիշը 67,0 %, 1999 թվականին եղել է՝ 64,8 %)։ 130 աշխատունակ բնակիչներից 113-ը աշխատում էին (66 տղամարդ և 47 կին), անաշխատանք էին 17-ը (6 տղամարդ և 11 կին)։ 64 անգործ մարդկանցից 15-ը աշակերտներ կամ ուսանողներ են, 33-ը թոշակառու, 16-ը չէին աշխատում այլ պատճառներով։


== Տեսարժան վայրեր ==
Հանքային ջրերի աղբյուրներ
Կարստային քարանձավներ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Յուսա» (ֆրանսերեն)։ Արխիվացված օրիգինալից 2012-05-25-ին։ Վերցված է 2012-2-18 
«Յուսա» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-26